title: Odluka Komisije оd 18. ožujka 2019. o sudjelovanju nacionalnog regulatornog tijela Republike Srbije u Tijelu europskih regulatora za elektroničke komunikacije

text:
                  27.3.2019

                  HR

                  Službeni list Europske unije

                  C 115/21

         ODLUKA KOMISIJE
         оd 18. ožujka 2019.
         o sudjelovanju nacionalnog regulatornog tijela Republike Srbije u Tijelu europskih regulatora za elektroničke komunikacije
         (2019/C 115/08)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         budući da:

                     (1)

                     U članku 17. stavku 1. Ugovora o Europskoj uniji navode se ovlasti Komisije i propisuje da Komisija promiče opći interes Unije te u tu svrhu poduzima odgovarajuće inicijative, izvršava koordinacijske, izvršne i upravljačke funkcije, kako je utvrđeno u Ugovorima, te osigurava vanjsko predstavljanje Unije, osim u slučaju zajedničke vanjske i sigurnosne politike i u drugim slučajevima predviđenima u Ugovorima.

                     (2)

                     U skladu s člankom 35. stavkom 2. Uredbe (EU) 2018/1971 Europskog parlamenta i Vijeća (1) Odbor regulatora, radne skupine i upravni odbor moraju biti otvoreni za sudjelovanje regulatornih tijela trećih zemalja s primarnom odgovornošću u području elektroničkih komunikacija ako su te treće zemlje sklopile sporazume s Unijom u tu svrhu. U njemu se još propisuje da se u skladu s relevantnim odredbama tih sporazuma utvrđuju radni aranžmani u kojima se konkretno navode narav, opseg i način na koji će navedena regulatorna tijela dotičnih trećih zemalja sudjelovati bez prava glasa u radu Tijela europskih regulatora za elektroničke komunikacije („BEREC”) i Ureda BEREC-a, uključujući odredbe o sudjelovanju u inicijativama BEREC-a, financijskim doprinosima i osoblju za Ured BEREC-a.

                     (3)

                     Na temelju članka 106. Sporazuma o stabilizaciji i pridruživanju između Europskih zajednica i njihovih država članica, s jedne strane, i Republike Srbije, s druge strane (2) suradnja u području elektroničkih komunikacija prije svega treba biti usmjerena na prioritete pravne stečevine Zajednice u tom području. Stranke moraju osobito jačati suradnju u području elektroničkih komunikacijskih mreža i usluga. Unija i Srbija radi toga su postigli dogovor u smislu članka 35. stavka 2. Uredbe (EU) 2018/1971.

                     (4)

                     Nastavak sudjelovanja regulatornog tijela Srbije u BEREC-u i Uredu BEREC-a potpuno je u skladu sa strategijom za zapadni Balkan (3), u kojoj se poziva na poduzimanje mjera za razvoj digitalnog društva, uključujući uvođenje širokopojasnog interneta i sniženje cijena roaminga, te na usklađivanje propisa tih zemalja s propisima Unije. Kako je navedeno u Digitalnoj agendi za zapadni Balkan (4), uža suradnja Unije i nacionalnih regulatornih tijela („NRT”) na zapadnom Balkanu trebala bi pomoći da regulatorna praksa u toj regiji postane sličnija praksi u Uniji.

                     (5)

                     S obzirom na interes Unije za jačanje suradnje sa Srbijom te za poticanje prihvaćanja Unijina regulatornog okvira za elektroničke komunikacije u Srbiji, primjereno je utvrditi radne aranžmane za sudjelovanje regulatornog tijela Srbije u Odboru regulatora i radnim skupinama BEREC-a te u upravnom odboru Ureda BEREC-a,

               ODLUČILA JE:

            Članak 1.
            Nacionalno regulatorno tijelo Republike Srbije kojem je glavna odgovornost nadzor svakodnevnog funkcioniranja tržišta za elektroničke komunikacijske mreže i usluge može sudjelovati u radu Odbora regulatora i radnih skupina Tijela europskih regulatora za elektroničke komunikacije („BEREC”) i upravnog odbora Ureda BEREC-a.
            Opis prava i obveza za sudjelovanje nacionalnog regulatornog tijela Republike Srbije utvrđen je u Prilogu.

            Članak 2.
            Ova Odluka stupa na snagu na dan donošenja.

            Sastavljeno u Bruxellesu 18. ožujka 2019.

                  Za Komisiju

               Mariya GABRIEL

                  Članica Komisije

            (1)  Uredba (EU) 2018/1971 Europskog parlamenta i Vijeća od 11. prosinca 2018. o osnivanju Tijela europskih regulatora za elektroničke komunikacije (BEREC) i Agencije za potporu BEREC-u (Ured BEREC-a), izmjeni Uredbe (EU) 2015/2120 i stavljanju izvan snage Uredbe (EZ) br. 1211/2009 (SL L 321, 17.12.2018., str. 1.).

            (2)  Odluka Vijeća i Komisije 2013/490/EU, Euratom od 22. srpnja 2013. o sklapanju Sporazuma o stabilizaciji i pridruživanju između Europskih zajednica i njihovih država članica, s jedne strane, i Republike Srbije, s druge strane (SL L 278, 18.10.2013., str. 14.).

            (3)  Komunikacija Komisije Europskom parlamentu, Vijeću, Europskom gospodarskom i socijalnom odboru i Odboru regija „Vjerodostojna perspektiva proširenja i pojačana suradnja EU-a sa zapadnim Balkanom” (COM(2018) 65 final, 6.2.2018.).

            (4)  Radni dokument službi Komisije „Mjere za potporu Digitalnoj agendi za zapadni Balkan”, SWD(2018) 360 final.

            PRILOG
            OPIS PRAVA I OBVEZA
            1.   Sudjelovanje u Odboru regulatora BEREC-a

                        1.

                        Nacionalno regulatorno tijelo („NRT”) Republike Srbije može sudjelovati u radu Odbora regulatora BEREC-a (ORB).

                        2.

                        NRT Republike Srbije imenuje predstavnika za sudjelovanje u vijećanjima ORB-a, to može biti čelnik NRT-a, član njegova kolegijalnog tijela ili zamjenik jednog od njih.

                        3.

                        NRT Republike Srbije imenuje zamjenika koji zamjenjuje tog predstavnika u njegovoj odsutnosti. Zamjenikom imenuje čelnika NRT-a, člana njegova kolegijalnog tijela, zamjenika jednog od njih ili člana osoblja NRT-a.

                        4.

                        Predstavnik NRT-a Republike Srbije i njegov zamjenik imenuju se na temelju znanja u području elektroničkih komunikacija i uzimajući u obzir relevantne upravljačke i administrativne vještine te vještine upravljanja proračunom. Kako bi ostvario najveću korist od sudjelovanja, NRT nastoji ograničiti fluktuaciju svojih predstavnika i, po mogućnosti, njihovih zamjenika.

                        5.

                        Sudionik iz NRT-a Republike Srbije ima pravo iznositi mišljenje u svim raspravama, bez obzira na to vode li se na sastanku ORB-a ili na druge načine. To se mišljenje propisno bilježi u zapisniku u skladu s pravilima i praksom rada u ORB-u.

                        6.

                        Ime predstavnika NRT-a Republike Srbije te njegova zamjenika unosi se na popis članova ORB-a objavljen u skladu s člankom 7. stavkom 5. Uredbe (EU) 2018/1971 Europskog parlamenta i Vijeća (1).

                        7.

                        Kad sudjeluju u radu ORB-a, predstavnik NRT-a Republike Srbije i njegov zamjenik ne smiju tražiti niti primati upute ni od koje vlade, institucije, osobe ni tijela.

                  2.   Sudjelovanje u radnim skupinama

                        1.

                        NRT Republike Srbije može imenovati stručnjake za sudjelovanje u radnim skupinama BEREC-a.

                        2.

                        Ti stručnjaci mogu sudjelovati u svim aktivnostima radnih skupina u skladu s pravilima i praksom rada u BEREC-u. Oni mogu iznositi mišljenja u svim razgovorima, bez obzira na to vode li se na sastanku radnih skupina ili na druge načine.

                  3.   Sudjelovanje u upravnom odboru Ureda BEREC-a

                        1.

                        NRT Republike Srbije može sudjelovati u radu upravnog odbora Ureda BEREC-a (UO).

                        2.

                        Za sudjelovanje u radu UO-a NRT Republike Srbije imenuje osobu koja je imenovana predstavnikom u ORB-u ili osobu koja nije predstavnik u ORB-u a koja može biti čelnik NRT-a, član njegova kolegijalnog tijela ili zamjenik jednog od njih.

                        3.

                        Kao zamjenika, koji zamjenjuje predstavnika u njegovoj odsutnosti, NRT Republike Srbije imenuje osobu imenovanu zamjenikom predstavnika u ORB-u ili drugu osobu, koja može biti čelnik NRT-a, član njegova kolegijalnog tijela, zamjenik jednog od njih ili član osoblja NRT-a.

                        4.

                        Sudionik iz NRT-a Republike Srbije ima pravo iznositi mišljenje u svim raspravama, bez obzira na to vode li se na sastanku UO-a BEREC-a ili na druge načine. To se mišljenje propisno bilježi u zapisniku u skladu s pravilima i praksom rada u UO-u.

                        5.

                        Ime predstavnika NRT-a Republike Srbije te njegova zamjenika unosi se na popis članova UO-a objavljen u skladu s člankom 15. stavkom 4. Uredbe (EU) 2018/1971.

                        6.

                        Kad sudjeluju u radu UO-a, predstavnik NRT-a Republike Srbije i njegov zamjenik ne smiju tražiti niti primati upute ni od koje vlade, institucije, osobe ni tijela.

                  4.   Izjave o interesima

                        1.

                        Predstavnici NRT-a Republike Srbije u ORB-u i UO-u te njihovi zamjenici pojedinačno daju pisanu izjavu o svojim obvezama i nepostojanju ili postojanju bilo kakvih izravnih ili neizravnih interesa za koje bi se moglo smatrati da dovode u pitanje njihovu neovisnost.
                        Te se izjave daju u trenutku preuzimanja dužnosti i objavljuju. Moraju biti točne i potpune te se moraju ažurirati ako postoji rizik od postojanja bilo kakvog izravnog ili neizravnog interesa za koji bi se moglo smatrati da dovodi u pitanje neovisnost osobe koja daje izjavu.

                  5.   Angažiranje osoblja

                        1.

                        Ured BEREC-a može angažirati osoblje iz Republike Srbije, uključujući upućene nacionalne stručnjake i drugo osoblje koje nije zaposleno u Uredu BEREC-a, na temelju odluke koju mora donijeti UO.

                  6.   Financijski doprinos NRT-a Republike Srbije Uredu BEREC-a

                        1.

                        Financijski doprinos proračunu Ureda BEREC-a koji mora uplatiti NRT Republike Srbije da bi sudjelovao u BEREC-u odgovara punom trošku njegova sudjelovanja u skladu s točkama 1., 2. i 3. ovog Priloga. Iznosi će se utvrditi u skladu s točkom 6.2.

                        2.

                        Financijski doprinos koji mora uplatiti NRT Republike Srbije u skladu s točkom 6.1. obuhvaća sljedeće troškove:

                                    —

                                    naknadu putnih troškova predstavnicima NRT-a za sastanke BEREC-a, u skladu s pravilima BEREC-a o naknadi troškova,

                                    —

                                    administrativne troškove isplate naknade putnih troškova, do najviše 3 % iznosa isplaćenog za naknadu putnih troškova,

                                    —

                                    administrativne troškove cjelokupnog sudjelovanja NRT-a u radu BEREC-a.

                              Iznos financijskog doprinosa određuje BEREC, uzimajući u obzir, među ostalim, planirane misije u narednoj godini i naknadu troškova za protekle godine.

                        3.

                        Doprinos NRT-a uredit će se u skladu s financijskim pravilima Ureda BEREC-a donesenima na temelju članka 29. Uredbe (EU) 2018/1971.

                        4.

                        Troškove putovanja i boravka predstavnika i stručnjaka NRT-a Republike Srbije za potrebe sudjelovanja u radu BEREC-a i Ureda BEREC-a, što obuhvaća i povezane sastanke, nadoknađuje Ured BEREC-a u skladu s pravilima iz Odluke upravnog odbora Ureda BEREC-a o naknadi putnih troškova, troškova boravka i drugih troškova putovanja osoba koje nisu zaposlenici Ureda BEREC-a (2).

                        5.

                        Nakon stupanja na snagu ove Odluke i na početku svake sljedeće godine Ured BEREC-a NRT-u će uputiti zahtjev za uplatu sredstava u visini njegova doprinosa Agenciji na temelju ove Odluke.

                        6.

                        Taj doprinos iskazuje se u eurima i uplaćuje na eurski bankovni račun Ureda BEREC-a.

                        7.

                        NRT Republike Srbije uplaćuje doprinos na temelju zahtjeva za uplatu sredstava i to najkasnije u roku od 30 dana nakon što Ured BEREC-a uputi zahtjev za uplatu sredstava.

                        8.

                        Za svako kašnjenje u uplaćivanju doprinosa NRT-u se obračunavaju zatezne kamate na iznos dugovanja od datuma dospijeća. Kamatna stopa jednaka je kamatnoj stopi koju na datum dospijeća za svoje poslovanje u eurima primjenjuje Europska središnja banka uvećanoj za 1,5 postotna boda.

                  7.   Detaljni radni aranžmani

                        1.

                        ORB i UO prema potrebi će utvrditi detaljne radne aranžmane za sudjelovanje NRT-a Republike Srbije u skladu s Uredbom (EU) 2018/1971 i ovim Opisom prava i obveza.

                        2.

                        NRT Republike Srbije može sudjelovati u radu BEREC-a, uključujući ORB i radne skupine, te u UO-u od dana stupanja na snagu ove Odluke, neovisno o finalizaciji detaljnih radnih aranžmana iz točke 7.1.

               (1)  Uredba (EU) 2018/1971 Europskog parlamenta i Vijeća od 11. prosinca 2018. o osnivanju Tijela europskih regulatora za elektroničke komunikacije (BEREC) i Agencije za potporu BEREC-u (Ured BEREC-a), izmjeni Uredbe (EU) 2015/2120 i stavljanju izvan snage Uredbe (EZ) br. 1211/2009 (SL L 321, 17.12.2018., str. 1.).

               (2)  Odluka upravnog odbora Ureda BEREC-a o naknadi putnih troškova, troškova boravka i drugih troškova putovanja osoba koje nisu zaposlenici Ureda BEREC-a te stavljanju izvan snage prethodne Odluke upravnog odbora br. MC/2013/05 od 6. lipnja 2013. (MC/2015/13).


title: Odluka Komisije оd 18. ožujka 2019. o sudjelovanju nacionalnog regulatornog tijela Republike Albanije u Tijelu europskih regulatora za elektroničke komunikacije

text:
                  27.3.2019

                  HR

                  Službeni list Europske unije

                  C 115/31

         ODLUKA KOMISIJE
         оd 18. ožujka 2019.
         o sudjelovanju nacionalnog regulatornog tijela Republike Albanije u Tijelu europskih regulatora za elektroničke komunikacije
         (2019/C 115/10)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         budući da:

                     (1)

                     U članku 17. stavku 1. Ugovora o Europskoj uniji navode se ovlasti Komisije i propisuje da Komisija promiče opći interes Unije te u tu svrhu poduzima odgovarajuće inicijative, izvršava koordinacijske, izvršne i upravljačke funkcije, kako je utvrđeno u Ugovorima, te osigurava vanjsko predstavljanje Unije, osim u slučaju zajedničke vanjske i sigurnosne politike i u drugim slučajevima predviđenima u Ugovorima.

                     (2)

                     U skladu s člankom 35. stavkom 2. Uredbe (EU) 2018/1971 Europskog parlamenta i Vijeća (1) Odbor regulatora, radne skupine i upravni odbor moraju biti otvoreni za sudjelovanje regulatornih tijela trećih zemalja s primarnom odgovornošću u području elektroničkih komunikacija ako su te treće zemlje sklopile sporazume s Unijom u tu svrhu. U njemu se još propisuje da se u skladu s relevantnim odredbama tih sporazuma utvrđuju radni aranžmani u kojima se konkretno navode narav, opseg i način na koji će navedena regulatorna tijela dotičnih trećih zemalja sudjelovati bez prava glasa u radu Tijela europskih regulatora za elektroničke komunikacije („BEREC”) i Ureda BEREC-a, uključujući odredbe o sudjelovanju u inicijativama BEREC-a, financijskim doprinosima i osoblju za Ured BEREC-a.

                     (3)

                     Na temelju članka 104. Sporazuma o stabilizaciji i pridruživanju između Europskih zajednica i njihovih država članica, s jedne strane, i Republike Albanije, s druge strane (2) suradnja u području elektroničkih komunikacija prije svega treba biti usmjerena na prioritete pravne stečevine Zajednice u tom području. Stranke moraju osobito jačati suradnju u području elektroničkih komunikacijskih mreža i povezanih usluga. Unija i Albanija radi toga su postigle dogovor u smislu članka 35. stavka 2. Uredbe (EU) 2018/1971.

                     (4)

                     Nastavak sudjelovanja regulatornog tijela Albanije u BEREC-u i Uredu BEREC-a potpuno je u skladu sa strategijom za zapadni Balkan (3), u kojoj se poziva na poduzimanje mjera za razvoj digitalnog društva, uključujući uvođenje širokopojasnog interneta i sniženje cijena roaminga, te na usklađivanje propisa tih zemalja s propisima Unije. Kako je navedeno u Digitalnoj agendi za zapadni Balkan (4), uža suradnja Unije i nacionalnih regulatornih tijela („NRT”) na zapadnom Balkanu trebala bi pomoći da regulatorna praksa u toj regiji postane sličnija praksi u Uniji.

                     (5)

                     S obzirom na interes Unije za jačanje suradnje s Albanijom te za poticanje prihvaćanja Unijina regulatornog okvira za elektroničke komunikacije u Albaniji, primjereno je utvrditi radne aranžmane za sudjelovanje regulatornog tijela Albanije u Odboru regulatora i radnim skupinama BEREC-a te u upravnom odboru Ureda BEREC-a,

               ODLUČILA JE:

            Članak 1.
            Nacionalno regulatorno tijelo Republike Albanije kojem je glavna odgovornost nadzor svakodnevnog funkcioniranja tržišta za elektroničke komunikacijske mreže i usluge može sudjelovati u radu Odbora regulatora i radnih skupina Tijela europskih regulatora za elektroničke komunikacije („BEREC”) i upravnog odbora Ureda BEREC-a.
            Opis prava i obveza za sudjelovanje nacionalnog regulatornog tijela Republike Albanije utvrđen je u Prilogu.

            Članak 2.
            Ova Odluka stupa na snagu na dan donošenja.

            Sastavljeno u Bruxellesu 18. ožujka 2019.

                  Za Komisiju

               Mariya GABRIEL

                  Članica Komisije

            (1)  Uredba (EU) 2018/1971 Europskog parlamenta i Vijeća od 11. prosinca 2018. o osnivanju Tijela europskih regulatora za elektroničke komunikacije (BEREC) i Agencije za potporu BEREC-u (Ured BEREC-a), izmjeni Uredbe (EU) 2015/2120 i stavljanju izvan snage Uredbe (EZ) br. 1211/2009 (SL L 321, 17.12.2018., str. 1.).

            (2)  Sporazum o stabilizaciji i pridruživanju između Europskih zajednica i njihovih država članica, s jedne strane, i Republike Albanije, s druge strane (SL L 107, 28.4.2009., str. 166.).

            (3)  Komunikacija Komisije Europskom parlamentu, Vijeću, Europskom gospodarskom i socijalnom odboru i Odboru regija „Vjerodostojna perspektiva proširenja i pojačana suradnja EU-a sa zapadnim Balkanom” (COM(2018) 65 final, 6.2.2018.).

            (4)  Radni dokument službi Komisije „Mjere za potporu Digitalnoj agendi za zapadni Balkan”, SWD(2018) 360 final.

            PRILOG
            OPIS PRAVA I OBVEZA
            1.   Sudjelovanje u Odboru regulatora BEREC-a

                        1.

                        Nacionalno regulatorno tijelo („NRT”) Republike Albanije može sudjelovati u radu Odbora regulatora BEREC-a (ORB).

                        2.

                        NRT Republike Albanije imenuje predstavnika za sudjelovanje u vijećanjima ORB-a, to može biti čelnik NRT-a, član njegova kolegijalnog tijela ili zamjenik jednog od njih.

                        3.

                        NRT Republike Albanije imenuje zamjenika koji zamjenjuje tog predstavnika u njegovoj odsutnosti. Zamjenikom imenuje čelnika NRT-a, člana njegova kolegijalnog tijela, zamjenika jednog od njih ili člana osoblja NRT-a.

                        4.

                        Predstavnik NRT-a Republike Albanije i njegov zamjenik imenuju se na temelju znanja u području elektroničkih komunikacija i uzimajući u obzir relevantne upravljačke i administrativne vještine te vještine upravljanja proračunom. Kako bi ostvario najveću korist od sudjelovanja, NRT nastoji ograničiti fluktuaciju svojih predstavnika i, po mogućnosti, njihovih zamjenika.

                        5.

                        Sudionik iz NRT-a Republike Albanije ima pravo iznositi mišljenje u svim raspravama, bez obzira na to vode li se na sastanku ORB-a ili na druge načine. To se mišljenje propisno bilježi u zapisniku u skladu s pravilima i praksom rada u ORB-u.

                        6.

                        Ime predstavnika NRT-a Republike Albanije te njegova zamjenika unosi se na popis članova ORB-a objavljen u skladu s člankom 7. stavkom 5. Uredbe (EU) 2018/1971 Europskog parlamenta i Vijeća (1).

                        7.

                        Kad sudjeluju u radu ORB-a, predstavnik NRT-a Republike Albanije i njegov zamjenik ne smiju tražiti niti primati upute ni od koje vlade, institucije, osobe ni tijela.

                  2.   Sudjelovanje u radnim skupinama

                        1.

                        NRT Republike Albanije može imenovati stručnjake za sudjelovanje u radnim skupinama BEREC-a.

                        2.

                        Ti stručnjaci mogu sudjelovati u svim aktivnostima radnih skupina u skladu s pravilima i praksom rada u BEREC-u. Oni mogu iznositi mišljenja u svim razgovorima, bez obzira na to vode li se na sastanku radnih skupina ili na druge načine.

                  3.   Sudjelovanje u Upravnom odboru Ureda BEREC-a

                        1.

                        NRT Republike Albanije može sudjelovati u radu upravnog odbora Ureda BEREC-a (UO).

                        2.

                        Za sudjelovanje u radu UO-a NRT Republike Albanije imenuje osobu koja je imenovana predstavnikom u ORB-u ili osobu koja nije predstavnik u ORB-a a koja može biti čelnik NRT-a, član njegova kolegijalnog tijela ili zamjenik jednog od njih.

                        3.

                        Kao zamjenika, koji zamjenjuje predstavnika u njegovoj odustnosti, NRT Republike Albanije imenuje osobu imenovanu zamjenikom predstavnika u ORB-u ili drugu osobu, koja može biti čelnik NRT-a, član njegova kolegijalnog tijela, zamjenik jednog od njih ili član osoblja NRT-a.

                        4.

                        Sudionik iz NRT-a Republike Albanije ima pravo iznositi mišljenje u svim raspravama, bez obzira na to vode li se na sastanku UO-a BEREC-a ili na druge načine. To se mišljenje propisno bilježi u zapisniku u skladu s pravilima i praksom rada u UO-u.

                        5.

                        Ime predstavnika NRT-a Republike Albanije te njegova zamjenika unosi se na popis članova UO-a objavljen u skladu s člankom 15. stavkom 4. Uredbe (EU) 2018/1971.

                        6.

                        Kad sudjeluju u radu UO-a, predstavnik NRT-a Republike Albanije i njegov zamjenik ne smiju tražiti niti primati upute ni od koje vlade, institucije, osobe ni tijela.

                  4.   Izjave o interesima

                        1.

                        Predstavnici NRT-a Republike Albanije u ORB-u i UO-u te njihovi zamjenici pojedinačno daju pisanu izjavu o svojim obvezama i nepostojanju ili postojanju bilo kakvih izravnih ili neizravnih interesa za koje bi se moglo smatrati da dovode u pitanje njihovu neovisnost.
                        Te se izjave daju u trenutku preuzimanja dužnosti i objavljuju. Moraju biti točne i potpune te se moraju ažurirati ako postoji rizik od postojanja bilo kakvog izravnog ili neizravnog interesa za koji bi se moglo smatrati da dovodi u pitanje neovisnost osobe koja daje izjavu.

                  5.   Angažiranje osoblja

                        1.

                        Ured BEREC-a može angažirati osoblje iz Republike Albanije, uključujući upućene nacionalne stručnjake i drugo osoblje koje nije zaposleno u Uredu BEREC-a, na temelju odluke koju mora donijeti UO.

                  6.   Financijski doprinos NRT-a Republike Albanije Uredu BEREC-a

                        1.

                        Financijski doprinos proračunu Ureda BEREC-a koji mora uplatiti NRT Republike Albanije da bi sudjelovao u BEREC-u odgovara punom trošku njegova sudjelovanja u skladu s točkama 1., 2. i 3. ovog Priloga. Iznosi će se utvrditi u skladu s točkom 6.2.

                        2.

                        Financijski doprinos koji mora uplatiti NRT Republike Albanije u skladu s točkom 6.1. obuhvaća sljedeće troškove:

                                    —

                                    naknadu putnih troškova predstavnicima NRT-a za sastanke BEREC-a, u skladu s pravilima BEREC-a o naknadi troškova,

                                    —

                                    administrativne troškove isplate naknade putnih troškova, do najviše 3 % iznosa isplaćenog za naknadu putnih troškova,

                                    —

                                    administrativne troškove cjelokupnog sudjelovanja NRT-a u radu BEREC-a.

                              Iznos financijskog doprinosa određuje BEREC, uzimajući u obzir, među ostalim, planirane misije u narednoj godini i naknadu troškova za protekle godine.

                        3.

                        Doprinos NRT-a uredit će se u skladu s financijskim pravilima Ureda BEREC-a donesenima na temelju članka 29. Uredbe (EU) 2018/1971.

                        4.

                        Troškove putovanja i boravka predstavnika i stručnjaka NRT-a Republike Albanije za potrebe sudjelovanja u radu BEREC-a i Ureda BEREC-a, što obuhvaća i povezane sastanke, nadoknađuje Ured BEREC-a u skladu s pravilima iz Odluke upravnog odbora Ureda BEREC-a o naknadi putnih troškova, troškova boravka i drugih troškova putovanja osoba koje nisu zaposlenici Ureda BEREC-a (2).

                        5.

                        Nakon stupanja na snagu ove Odluke i na početku svake sljedeće godine Ured BEREC-a NRT-u će uputiti zahtjev za uplatu sredstava u visini njegova doprinosa Agenciji na temelju ove Odluke.

                        6.

                        Taj doprinos iskazuje se u eurima i uplaćuje na eurski bankovni račun Ureda BEREC-a.

                        7.

                        NRT Republike Albanije uplaćuje doprinos na temelju zahtjeva za uplatu sredstava i to najkasnije u roku od 30 dana nakon što Ured BEREC-a uputi zahtjev za uplatu sredstava.

                        8.

                        Za svako kašnjenje u uplaćivanju doprinosa NRT-u se obračunavaju zatezne kamate na iznos dugovanja od datuma dospijeća. Kamatna stopa jednaka je kamatnoj stopi koju na datum dospijeća za svoje poslovanje u eurima primjenjuje Europska središnja banka uvećanoj za 1,5 postotna boda.

                  7.   Detaljni radni aranžmani

                        1.

                        ORB i UO prema potrebi će utvrditi detaljne radne aranžmane za sudjelovanje NRT-a Republike Albanije u skladu s Uredbom (EU) 2018/1971 i ovim Opisom prava i obveza.

                        2.

                        NRT Republike Albanije može sudjelovati u radu BEREC-a, uključujući ORB i radne skupine, te u UO-u od dana stupanja na snagu ove Odluke, neovisno o finalizaciji detaljnih radnih aranžmana iz točke 7.1.

               (1)  Uredba (EU) 2018/1971 Europskog parlamenta i Vijeća od 11. prosinca 2018. o osnivanju Tijela europskih regulatora za elektroničke komunikacije (BEREC) i Agencije za potporu BEREC-u (Ured BEREC-a), izmjeni Uredbe (EU) 2015/2120 i stavljanju izvan snage Uredbe (EZ) br. 1211/2009 (SL L 321, 17.12.2018., str. 1.).

               (2)  Odluka upravnog odbora Ureda BEREC-a o naknadi putnih troškova, troškova boravka i drugih troškova putovanja osoba koje nisu zaposlenici Ureda BEREC-a te stavljanju izvan snage prethodne Odluke upravnog odbora br. MC/2013/05 od 6. lipnja 2013. (MC/2015/13)


title: Odluka (EU) 2019/504 Europskog parlamenta i Vijeća od 19. ožujka 2019. o izmjeni Direktive 2012/27/EU o energetskoj učinkovitosti i Uredbe (EU) 2018/1999 o upravljanju energetskom unijom i djelovanjem u području klime, zbog povlačenja Ujedinjene Kraljevine Velike Britanije i Sjeverne Irske iz Unije (Tekst značajan za EGP.)

text:
                  27.3.2019

                  HR

                  Službeni list Europske unije

                  LI 85/66

         ODLUKA (EU) 2019/504 EUROPSKOG PARLAMENTA I VIJEĆA
         od 19. ožujka 2019.
         o izmjeni Direktive 2012/27/EU o energetskoj učinkovitosti i Uredbe (EU) 2018/1999 o upravljanju energetskom unijom i djelovanjem u području klime, zbog povlačenja Ujedinjene Kraljevine Velike Britanije i Sjeverne Irske iz Unije
         (Tekst značajan za EGP)
         EUROPSKI PARLAMENT I VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 192. stavak 1. i članak 194. stavak 2.,
         uzimajući u obzir prijedlog Europske komisije,
         nakon prosljeđivanja nacrta zakonodavnog akta nacionalnim parlamentima,
         uzimajući u obzir mišljenje Europskoga gospodarskog i socijalnog odbora (1),
         nakon savjetovanja s Odborom regija,
         u skladu s redovnim zakonodavnim postupkom (2),
         budući da:

                     (1)

                     Ujedinjena Kraljevina podnijela je 29. ožujka 2017. obavijest o namjeri povlačenja iz Unije na temelju članka 50. Ugovora o Europskoj uniji (UEU). Ugovori se prestaju primjenjivati na Ujedinjenu Kraljevinu od dana stupanja na snagu sporazuma o povlačenju ili, ako se ne postigne sporazum, dvije godine od obavijesti o povlačenju odnosno od 30. ožujka 2019., osim ako Europsko vijeće u dogovoru s Ujedinjenom Kraljevinom jednoglasno ne odluči produljiti to razdoblje.

                     (2)

                     Sporazum o povlačenju, kako su se o njemu usuglasili pregovarači, sadržava aranžmane za primjenu odredbi prava Unije na Ujedinjenu Kraljevinu i u njoj i nakon datuma prestanka primjene Ugovorâ na Ujedinjenu Kraljevinu i u njoj. Ako taj sporazum stupi na snagu, Direktiva (EU) 2018/2002 (3) o izmjeni Direktive 2012/27/EU (4) Europskog parlamenta i Vijeća, i Uredba (EU) 2018/1999 Europskog parlamenta i Vijeća (5) primjenjivat će se na Ujedinjenu Kraljevinu i u njoj tijekom prijelaznog razdoblja u skladu s tim sporazumom, a prestat će se primjenjivati na kraju tog razdoblja.

                     (3)

                     Člankom 3. stavkom 5. Direktive 2012/27/EU, uvedene Direktivom (EU) 2018/2002, propisano je da su države članice dužne odrediti okvirne nacionalne doprinose ostvarivanju ciljeva energetske učinkovitosti Unije od najmanje 32,5 % u 2030. Države članice bi pri određivanju tih doprinosa morale uzeti u obzir potrošnju energije Unije u 2030. u smislu primarne i/ili krajnje energije

                     (4)

                     Članak 6. stavak 1. prvi podstavak Uredbe (EU) 2018/1999 obvezuje se države članice da pri utvrđivanju svojeg doprinosa ostvarivanju ciljeva Unije uzmu u obzir potrošnju energije Unije u 2030. u smislu primarne i/ili krajnje energije U skladu s člankom 29. 3. stavkom prvim podstavkom te Uredbe, potrošnja energije na razini Unije također je Komisiji važna za procjenu zajedničkog napretka u ostvarivanju ciljeva Unije.

                     (5)

                     Imajući u vidu povlačenje Ujedinjene Kraljevine iz Unije, potrebno je izmijeniti podatke o predviđenoj potrošnji energije za Uniju za 2030. onima koji se odnose na Uniju s 27 država članica bez Ujedinjene Kraljevine („EU 27”). Projekcije za glavne ciljeve Unije od barem 32,5 % pokazuju da bi potrošnja primarne energije trebala iznositi 1 273 milijuna tona ekvivalenta nafte (Mtoe), a da bi krajnja potrošnja energije trebala iznositi 956 Mtoe u 2030. u 28 država članica Unije. Istovjetna predviđanja za EU 27 pokazuju da bi potrošnja primarne energije 2030. trebala iznositi 1 128 Mtoe, a krajnja potrošnja energije 846 Mtoe. Stoga je potrebno izmijeniti količine za razine potrošnje energije 2030.

                     (6)

                     Te projekcije za potrošnju energije 2030. važne su u smislu članaka 6. i 29. Uredbe (EU) 2018/1999.

                     (7)

                     U skladu s člankom 4. stavkom 3. Uredbe Vijeća (EEZ, Euratom) br. 1182/71 (6), prestanak primjene akata utvrđenih na određeni datum počinje istekom posljednjeg sata dana na koji pada taj datum. Ova bi se Odluka stoga trebala primjenjivati od dana koji slijedi nakon dana na koji se Direktiva 2012/27/EU i Uredba (EU) 2018/1999 prestanu primjenjivati na Ujedinjenu Kraljevinu.

                     (8)

                     Direktivu 2012/27/EU i Uredbu (EU) 2018/1999 trebalo bi stoga na odgovarajući način izmijeniti.

                     (9)

                     Kako bi se bez odgađanja provele pripreme za povlačenje Ujedinjene Kraljevine, ova bi Odluka trebala stupiti na snagu trećeg dana od dana objave u Službenom listu Europske unije,

               DONIJELI SU OVU ODLUKU:

            Članak 1.
            Izmjena Direktive 2012/27/EU
            U članku 3. Direktive 2012/27/EU stavak 5. zamjenjuje se sljedećim:

                  „5.   Svaka država članica određuje okvirne nacionalne doprinose energetskoj učinkovitosti za ostvarivanje ciljeva Unije do 2030. iz članka 1. stavka 1. ove Direktive u skladu s člancima 4. i 6. Uredbe (EU) 2018/1999 Europskog parlamenta i Vijeća (*1). Pri određivanju tih doprinosa države članice uzimaju u obzir da energetska potrošnja Unije 2030. ne smije biti veća od 1 128 Mtoe primarne energije i/ili veća od 846 Mtoe krajnje energije. Države članice obavješćuju Komisiju o tim doprinosima u okviru svojih integriranih nacionalnih energetskih i klimatskih planova kako je navedeno i u skladu s postupkom iz članka 3. i članaka od 7. do 12. Uredbe (EU) 2018/1999.

            Članak 2.
            Izmjene Uredbe (EU) 2018/1999
            Uredba (EU) 2018/1999 mijenja se kako slijedi:

                        (1)

                        u članku 6. stavku 1. prvi podstavak zamjenjuje se sljedećim:

                           „1.   Pri utvrđivanju svojeg okvirnog nacionalnog doprinosa cilju energetske učinkovitosti za 2030. i za posljednju godinu razdoblja obuhvaćenog sljedećim nacionalnim planovima u skladu s člankom 4. točkom (b) podtočkom 1. ove Uredbe, svaka država članica uzima u obzir. da, u skladu s člankom 3. Direktive 2012/27/EU, potrošnja energije u Uniji 2020. ne smije biti veća od 1 483 Mtoe primarne energije ili 1 086 Mtoe krajnje energije te da potrošnja energije u Uniji 2030. ne smije biti veća od 1 128 Mtoe primarne energije i/ili veća od 846 Mtoe krajnje energije.”;

                        (2)

                        u članku 29. stavku 3. prvi podstavak zamjenjuje se sljedećim:

                           „3.   U području energetske učinkovitosti, u okviru svojeg ocjenjivanja iz stavka 1., Komisija ocjenjuje ostvareni napredak prema zajedničkom ostvarivanju najveće potrošnje energije na razini Unije od 1 128 Mtoe primarne energije i 846 Mtoe krajnje energije 2030. u skladu s člankom 3. stavkom 5. Direktive 2012/27/EU.”

            Članak 3.
            Rokovi
            Člancima 1. i 2. ove Odluke ne dovode se u pitanje rokovi iz članka 2. Direktive EU 2018/2002 i članka 59. Uredbe (EU) 2018/1999.

            Članak 4.
            Stupanje na snagu i primjena

               1.   Ova Odluka stupa na snagu trećeg dana od dana objave u Službenom listu Europske unije.

               2.   Članci 1. i 2. primjenjuju se od sljedećeg dana nakon datuma na koji se Direktiva 2012/27/EU i Uredba 2018/1999 prestanu primjenjivati na Ujedinjenu Kraljevinu i u njoj.

            Članak 5.
            Adresati
            Ova je Odluka upućena državama članicama.

            Sastavljeno u Bruxellesu 19. ožujka 2019.

                  Za Europski parlament

                  Predsjednik

               A. TAJANI

                  Za Vijeće

                  Predsjednik

               G. CIAMBA

            (1)  Mišljenje od 23. siječnja 2019. (još nije objavljeno u Službenom listu).

            (2)  Stajalište Europskog parlamenta od 14. veljače 2019. (još nije objavljeno u Službenom listu) i Odluka Vijeća od 4. ožujka 2019.

            (3)  Direktiva (EU) 2018/2002 Europskog parlamenta i Vijeća od 11. prosinca 2018. o izmjeni Direktive 2012/27/EU o energetskoj učinkovitosti (SL L 328, 21.12.2018., str. 210.).

            (4)  Direktiva 2012/27/EU Europskog parlamenta i Vijeća od 25. listopada 2012. o energetskoj učinkovitosti, izmjeni direktiva 2009/125/EZ i 2010/30/EU i stavljanju izvan snage direktiva 2004/8/EZ i 2006/32/EZ (SL L 315, 14.11.2012., str. 1.).

            (5)  Uredba (EU) 2018/1999 Europskog parlamenta i Vijeća od 11. prosinca 2018. o upravljanju energetskom unijom i djelovanjem u području klime, izmjeni uredaba (EZ) br. 663/2009 i (EZ) br. 715/2009 Europskog parlamenta i Vijeća, direktiva 94/22/EZ, 98/70/EZ, 2009/31/EZ, 2009/73/EZ, 2010/31/EU, 2012/27/EU i 2013/30/EU Europskog parlamenta i Vijeća, direktiva Vijeća 2009/119/EZ i (EU) 2015/652 te stavljanju izvan snage Uredbe (EU) br. 525/2013 Europskog parlamenta i Vijeća (SL L 328, 21.12.2018., str. 1.).

            (6)  Uredba Vijeća (EEZ, Euratom) br. 1182/71 od 3. lipnja 1971. o utvrđivanju pravila koja se primjenjuju na razdoblja, datume i rokove (SL L 124, 8.6.1971., str. 1.).


title: Odluka Predsjedništva Europskog parlamenta od 3. travnja 2019. o Provedbenim pravilima o ograničavanju određenih prava ispitanika u pogledu prijenosa osobnih podataka od strane Europskog parlamenta nacionalnim tijelima u kontekstu kaznenih ili financijskih istraga

text:
                  13.5.2019

                  HR

                  Službeni list Europske unije

                  C 163/1

         ODLUKA PREDSJEDNIŠTVA EUROPSKOG PARLAMENTA
         od 3. travnja 2019.
         o Provedbenim pravilima o ograničavanju određenih prava ispitanika u pogledu prijenosa osobnih podataka od strane Europskog parlamenta nacionalnim tijelima u kontekstu kaznenih ili financijskih istraga
         (2019/C 163/01)
         PREDSJEDNIŠTVO EUROPSKOG PARLAMENTA
         uzimajući u obzir Ugovor o funkcioniranju Europske unije, a posebno njegov članak 16.,
         uzimajući u obzir Uredbu (EU) 2018/1725 Europskog parlamenta i Vijeća (1), a posebno njezin članak 25.,
         uzimajući u obzir članak 25. stavak 2. Poslovnika Europskog parlamenta,
         uzimajući u obzir mišljenje Europskog nadzornika za zaštitu podataka od 28. veljače 2019., s kojim se savjetovalo u skladu s člankom 41. stavkom 2. Uredbe (EU) 2018/1725,
         budući da:

                     (1)

                     Europski parlament prima zahtjeve za prijenos informacija i preslika upravnih spisa i dokumenata od nacionalnih tijela koja provode kaznene ili financijske istrage.

                     (2)

                     Europski parlament dužan je nacionalnim tijelima dostaviti informacije i dokumente koje su zatražili, po načelu lojalne suradnje iz članka 4. stavak 3. Ugovora o Europskoj uniji.

                     (3)

                     prijenos zatraženih informacija i dokumenata nacionalnim tijelima može uključivati osobne podatke.

                     (4)

                     predsjednik, glavni tajnik ili službe koje oni odrede mogu prenijeti zatražene informacije i dokumente, a u svrhe tog prijenosa djeluju kao voditelj obrade.

                     (5)

                     unutar tog okvira Europski parlament mora poštovati temeljna prava dotičnih ispitanika, kako je utvrđeno u članku 8. stavku 1. Povelje Europske unije o temeljnim pravima, članku 16. stavku 1. Ugovora o funkcioniranju Europske unije te u Uredbi (EU) 2018/1725, a posebno pravo da ispitanik bude obaviješten o obradi.

                     (6)

                     međutim, Europski parlament može biti primoran ograničiti primjenu članaka 4., od 14. do 21., 35. i 36. Uredbe (EU) 2018/1725 u pogledu operacije prijenosa kako bi zaštitio, osobito, svrhu i povjerljivost nacionalnih kaznenih i financijskih istraga.

                     (7)

                     Europski parlament, prije primjene bilo kakvog ograničenja, treba, za svaki pojedini slučaj, provesti procjenu nužnosti i razmjernosti ograničenja, uzimajući u obzir rizike za prava i slobode ispitanika, Europski parlament treba pružiti obrazloženje zašto su ograničenja neophodna i razmjerna u demokratskom društvu te poštovati bit dotičnih temeljnih prava i sloboda,

               DONIJELO JE OVU ODLUKU:

            Članak 1.
            Predmet i područje primjene ograničenja

               1.   Ovom se Odlukom utvrđuju uvjeti pod kojima Europski parlament može ograničiti primjenu članaka 4., od 14. do 21., 35. i 36. Uredbe (EU) 2018/1725, u skladu s člankom 25. stavkom 1. točkama (b), (e) i (f) te Uredbe, prilikom pružanja nacionalnim tijelima informacija i dokumenata koje zatraže u okviru kaznenih ili financijskih istraga.

               2.   Ova se Odluka primjenjuje na obradu osobnih podataka, osobito na prijenos osobnih podataka od strane Europskog parlamenta u svrhu pružanja nacionalnim tijelima informacija i dokumenata koje zatraže u okviru kaznenih ili financijskih istraga.

               3.   Predsjednik, glavni tajnik ili službe koje oni odrede mogu prenijeti zatražene informacije i dokumente, a u svrhe tog prijenosa djeluju kao voditelj obrade.

               4.   Ova se odluka primjenjuje na sljedeće kategorije osobnih podataka:

                           (a)

                           identifikacijske podatke;

                           (b)

                           podatke za kontakt;

                           (c)

                           profesionalne podatke;

                           (d)

                           financijske podatke;

                           (e)

                           elektroničke komunikacije;

                           (f)

                           podatke o prometu;

                           (g)

                           podatke o videonadzoru;

                           (h)

                           zvučne zapise;

                           (i)

                           podatke o prisutnosti osoba;

                           (j)

                           sve druge podatke koji se odnose na predmet relevantne istrage koju provode nacionalna tijela.

            Članak 2.
            Zaštitne mjere

               1.   Osobni podaci pohranjuju se u sigurnom fizičkom i elektroničkom okruženju kojim se onemogućuje nezakonit pristup podacima ili prijenos podataka osobama koje ih ne trebaju znati.

               2.   Nakon završetka obrade osobni podaci čuvaju se u skladu s primjenjivim pravilima Europskog parlamenta (2).

               3.   Prije primjene bilo kakvog ograničenja provodi se procjena nužnosti i razmjernosti ograničenja u skladu s člankom 9.

            Članak 3.
            Primjenjiva ograničenja

               1.   Podložno člancima od 4. do 10. ove Odluke, voditelj obrade smije ograničiti primjenu članaka od 14. do 21., 35. i 36. Uredbe (EU) 2018/1725 te njezina članka 4. ako njezine odredbe odgovaraju pravima i obvezama predviđenima u člancima od 14. do 21. te Uredbe u slučaju da bi ostvarivanje tih prava ugrozilo svrhu i povjerljivost nacionalnih kaznenih i financijskih istraga.

               2.   Voditelj obrade bilježi i evidentira razloge za ograničenje u skladu s člankom 9. ove Odluke.

            Članak 4.
            Pružanje informacija ispitanicima

               1.   Europski parlament na svojim internetskim stranicama objavljuje obavijest o zaštiti podataka, u kojoj sve ispitanike obavješćuje o mogućnosti prijenosa njihovih osobnih podataka u kontekstu suradnje Europskog parlamenta s nacionalnim tijelima u pogledu kaznenih ili financijskih istraga koje su u tijeku te o mogućem ograničenju njihovih prava u tom kontekstu. U toj obavijesti mora biti navedeno koja se prava mogu ograničiti, razlozi za takva ograničenja, moguće trajanje ograničenja te mogući pravni lijekovi.

               2.   Ako je moguće, voditelj obrade bez nepotrebne odgode i u najprikladnijem obliku izravno obavještava svakog ispitanika o njegovim pravima u pogledu takvih ograničenja. U toj obavijesti mora biti navedeno koja se prava mogu ograničiti, razlozi za takva ograničenja, moguće trajanje ograničenja te mogući pravni lijekovi.

            Članak 5.
            Pravo na informacije

               1.   Ako voditelj obrade ograniči pravo na informacije iz članaka 15. i 16. Uredbe (EU) 2018/1725, ispitanike se u skladu s člankom 25. stavkom 6. te Uredbe mora obavijestiti o glavnim razlozima na kojima se temelji primjena ograničenja te o njihovu pravu na podnošenje pritužbe Europskom nadzorniku za zaštitu podataka.

               2.   Međutim, to pružanje informacija o prijenosu osobnih podataka nacionalnim tijelima i o primjeni ograničenja može se u skladu s člankom 25. stavkom 8. Uredbe (EU) 2018/1725 odgoditi, izostaviti ili uskratiti dokle god bi poništavalo učinak ograničenja.

               3.   Ako voditelj obrade odgodi, izostavi ili uskrati, u potpunosti ili djelomično, pružanje informacija ispitanicima u smislu stavka 2., bilježi i evidentira razloge za to u skladu s člankom 9.

            Članak 6.
            Pravo pristupa ispitanika, pravo na ispravak, pravo na brisanje, pravo na ograničavanje obrade, obveza obavješćivanja

               1.   Ako voditelj obrade u potpunosti ili djelomično ograniči pravo ispitanika na pristup osobnim podacima, pravo na ispravak, pravo na brisanje ili pravo na ograničavanje obrade iz članaka 17., 18., 19. i 20. Uredbe (EU) 2018/1725 te obvezu obavješćivanja iz članka 21. te Uredbe, treba zabilježiti i evidentirati razloge takvog ograničenja u skladu s člankom 9. ove Odluke. Voditelj obrade obavješćuje dotičnog ispitanika u odgovoru na zahtjev za pristup, ispravak, brisanje ili ograničavanje obrade o primijenjenom ograničenju i o glavnim razlozima za ograničenje te o mogućnosti podnošenja pritužbe Europskom nadzorniku za zaštitu podataka ili o traženju pravnog lijeka na Sudu Europske unije.

               2.   Pružanje informacija o razlozima ograničenja iz stavka 1. ovog članka može se odgoditi, izostaviti ili uskratiti dokle god bi se njime poništavao učinak ograničenja.

               3.   Voditelj obrade evidentira razloge odgode, izostavljanja ili uskraćivanja u skladu s člankom 9.

               4.   Ako je pravo pristupa u cijelosti ili djelomično ograničeno, ispitanik ostvaruje svoje pravo pristupa posredstvom Europskog nadzornika za zaštitu podataka, u skladu s člankom 25. stavcima 6., 7. i 8. Uredbe (EU) 2018/1725.

            Članak 7.
            Obavješćivanje ispitanika o povredi osobnih podataka
            Ako voditelj obrade ograniči pravo ispitanika na primanje obavijesti o povredi osobnih podataka iz članka 35. Uredbe (EU) 2018/1725, evidentira i registrira razloge za to u skladu s člankom 9. ove Odluke.

            Članak 8.
            Povjerljivost elektroničke komunikacije
            Ako voditelj obrade ograniči pravo na povjerljivost elektroničke komunikacije iz članka 36. Uredbe (EU) 2018/1725, evidentira i registrira razloge za to u skladu s člankom 9. ove Odluke.

            Članak 9.
            Procjena nužnosti i razmjernosti, evidentiranje i registriranje ograničenja

               1.   Voditelj obrade, prije primjene bilo kakvog ograničenja, procjenjuje nužnost i proporcionalnost ograničenja, uzimajući u obzir relevantne elemente iz članka 25. stavka 2. Uredbe (EU) 2018/1725. Ta procjena također uključuje procjenu rizika za prava i slobode dotičnih ispitanika, osobito rizika da bi se njihovi osobni podaci mogli prenijeti bez njihova znanja i pristanka te da bi ih se moglo onemogućiti u ostvarivanju njihovih prava u skladu s tom Uredbom. Ona se dokumentira u internoj obavijesti o procjeni i provodi se za svaki slučaj zasebno.

               2.   Voditelj obrade bilježi razloge za bilo kakvo ograničenje primijenjeno na temelju ove Odluke, uključujući procjenu provedenu u skladu sa stavkom 1.
               Stoga se u evidenciji navodi kako bi ostvarivanje prava ispitanika ugrozilo svrhu i povjerljivost nacionalnih kaznenih i financijskih istraga.

               3.   Ako voditelj obrade, u skladu s člankom 25. stavkom 8. Uredbe (EU) 2018/1725, odgodi, izostavi ili uskrati pružanje informacija ispitaniku o primjeni ograničenja, voditelj obrade također, ako je primjenjivo, bilježi razloge za to.

               4.   Evidencija bilješki i, po potrebi, dokumenata koji sadržavaju temeljne činjenične i pravne elemente pohranjuje se u središnjem registru. Ona se na zahtjev stavlja na raspolaganje Europskom nadzorniku za zaštitu podataka.

            Članak 10.
            Trajanje ograničenja

               1.   Ograničenja iz članaka 3., 5., 6., 7. i 8. nastavljaju se primjenjivati sve dok postoje opravdani razlozi za njih.

               2.   Ako razlozi za ograničenje iz članaka 3., 5., 6., 7. i 8. više nisu primjenjivi, voditelj obrade ukida ograničenje i ispitaniku pruža glavne razloge za ograničenje. Voditelj obrade istodobno obavješćuje ispitanika o mogućnosti da u svakom trenutku podnese pritužbu Europskom nadzorniku za zaštitu podataka ili zatraži pravni lijek na Sudu Europske unije.

               3.   Voditelj obrade preispituje primjenu ograničenja iz članaka 3., 5., 6., 7. i 8. svakih šest mjeseci od njihove primjene te po završetku relevantnog postupka.

            Članak 11.
            Preispitivanje koje provodi službenik za zaštitu podataka

               1.   Službenika za zaštitu podataka obavješćuje se bez nepotrebne odgode kad god se prava ispitanika ograničavaju u skladu s ovom Odlukom. Službeniku za zaštitu podataka na njegov se zahtjev omogućuje pristup evidenciji i svim dokumentima koji sadrže temeljne činjenične i pravne elemente.

               2.   Službenik za zaštitu podataka može zatražiti da voditelj obrade preispita ograničenja. Službenika za zaštitu podataka pisanim se putem obavješćuje o ishodu zatraženog preispitivanja.

               3.   Sve razmjene informacija sa službenikom za zaštitu podataka tijekom postupka u skladu sa stavcima 1. i 2. bilježe se u odgovarajućem obliku.

            Članak 12.
            Stupanje na snagu
            Ova Odluka stupa na snagu sljedećeg dana od dana objave u Službenom listu Europske unije.

            (1)  Uredba (EU) 2018/1725 Europskog parlamenta i Vijeća od 23. listopada 2018. o zaštiti pojedinaca u vezi s obradom osobnih podataka u institucijama, tijelima, uredima i agencijama Unije i o slobodnom kretanju takvih podataka te o stavljanju izvan snage Uredbe (EZ) br. 45/2001 i Odluke br. 1247/2002/EZ (SL L 295, 21.11.2018., str. 39.).

            (2)  Odluka Predsjedništva od 2. srpnja 2012. o pravilima o vođenju dokumenata u Europskom parlamentu.


Odluka Komisije od 23/04/2019 u kojoj se određuje koncentracija kompatibilna sa zajedničkim tržištem (Predmet br. COMP/M.9311 - Berry Global Group, Inc. / RPC Group Plc) prema Uredbi Vijeća (EZ) br. 139/2004 (Vjerodostojan je samo tekst na engleskom jeziku)


Odluka Komisije od 10/05/2019 u kojoj se određuje koncentracija kompatibilna sa zajedničkim tržištem (Predmet br. COMP/M.9296 - Cadent Gas Limited / Macquarie Infrastructure and Real Assets (Europe) Limited / CIC Capital Corporation / IPP Investments LP / Dalmore Capital Limited / Alianz Infrastructure Luxembourg I S.à.r.l.) prema Uredbi Vijeća (EZ) br. 139/2004 (Vjerodostojan je samo tekst na engleskom jeziku)


Odluka Komisije od 07/05/2019 u kojoj se određuje koncentracija kompatibilna sa zajedničkim tržištem (Predmet br. COMP/M.9326 - Saudi Aramco Retail Company / Total Marketing Services SA / Tasheelat Marketing Company / Sahl Transportation Company) prema Uredbi Vijeća (EZ) br. 139/2004 (Vjerodostojan je samo tekst na engleskom jeziku)


Odluka Komisije od 15/03/2019 u kojoj se određuje koncentracija kompatibilna sa zajedničkim tržištem (Predmet br. COMP/M.9270 - VINCI Airports / GATWICK AIRPORT) prema Uredbi Vijeća (EZ) br. 139/2004 (Vjerodostojan je samo tekst na engleskom jeziku)


Odluka Komisije od 07/05/2019 u kojoj se određuje koncentracija kompatibilna sa zajedničkim tržištem (Predmet br. COMP/M.9279 - EPH / Uniper France) prema Uredbi Vijeća (EZ) br. 139/2004 (Vjerodostojan je samo tekst na engleskom jeziku)


Odluka Komisije od 03/05/2019 u kojoj se određuje koncentracija kompatibilna sa zajedničkim tržištem (Predmet br. COMP/M.9284 - BillerudKorsnäs Venture AB / ALPLA Holding GmbH / ecoXpac A/S) prema Uredbi Vijeća (EZ) br. 139/2004 (Vjerodostojan je samo tekst na engleskom jeziku)


Odluka Komisije od 07/05/2019 u kojoj se određuje koncentracija kompatibilna sa zajedničkim tržištem (Predmet br. COMP/M.9351 - DIF Management B.V / Macquarie / Green Investment Group Limited / Covanta Holding Corporation) prema Uredbi Vijeća (EZ) br. 139/2004 (Vjerodostojan je samo tekst na engleskom jeziku)


title: Odluka Vijeća (ZVSP) 2019/762 od 13. svibnja 2019. o izmjeni Odluke 2014/219/ZVSP o misiji ZSOP-a Europske unije u Maliju (EUCAP Sahel Mali)

text:
                  14.5.2019

                  HR

                  Službeni list Europske unije

                  L 125/18

         ODLUKA VIJEĆA (ZVSP) 2019/762
         od 13. svibnja 2019.
         o izmjeni Odluke 2014/219/ZVSP o misiji ZSOP-a Europske unije u Maliju (EUCAP Sahel Mali)
         VIJEĆE EUROPSKE UNIJE,
         uzimajući u obzir Ugovor o Europskoj uniji, a posebno njegov članak 42. stavak 4. i članak 43. stavak 2.,
         uzimajući u obzir prijedlog Visokog predstavnika Unije za vanjske poslove i sigurnosnu politiku,
         budući da:

                     (1)

                     Vijeće je 15. travnja 2014. donijelo Odluku 2014/219/ZVSP (1) o misiji ZSOP-a Europske unije u Maliju (misija EUCAP Sahel Mali).

                     (2)

                     Vijeće je 21. veljače 2019. donijelo Odluku (ZVSP) 2019/312 (2) kojom je produljeno trajanje misije EUCAP Sahel Mali te je za nju osiguran financijski referentni iznos do 14. siječnja 2021.

                     (3)

                     U Zaključcima o Sahelu/Maliju od 25. lipnja 2018. Vijeće je naglasilo važnost regionalizacije u okviru ZSOP-a u Sahelu s ciljem jačanja, prema potrebi, civilne i vojne potpore prekograničnoj suradnji, struktura regionalne suradnje, posebno onih skupine G5 Sahel te kapaciteta i odgovornosti zemalja skupine G5 za rješavanje sigurnosnih izazova u regiji.

                     (4)

                     Ministar vanjskih poslova Islamske Republike Mauritanije 15. veljače 2019. pozdravio je predviđeno razmještanje misije EUCAP Sahel Mali kao potpore skupini G5 Sahel i nacionalnim sposobnostima Mauritanije.

                     (5)

                     Vijeće je 18. veljače 2019. odobrilo Zajednički civilno-vojni koncept operacija za regionalizaciju djelovanja u okviru ZSOP-a u Sahelu.

                     (6)

                     Odluku 2014/219/ZVSP stoga bi trebalo na odgovarajući način izmijeniti.

                     (7)

                     Misija EUCAP Sahel Mali provodit će se u kontekstu situacije koja bi se mogla pogoršati i koja bi mogla ugroziti ostvarenje ciljeva vanjskog djelovanja Unije kako su određeni u članku 21. Ugovora o Europskoj uniji,

               DONIJELO JE OVU ODLUKU:

            Članak 1.
            Odluka 2014/219/ZVSP mijenja se kako slijedi:

                        1.

                        U članku 2. stavci 3. i 4. zamjenjuju se sljedećim:

                           „3.   Ne dovodeći u pitanje njezin osnovni mandat u Maliju, misija EUCAP Sahel Mali doprinosi regionalizaciji djelovanja u okviru ZSOP-a u Sahelu doprinosom poboljšanju interoperabilnosti i koordinacije između unutarnjih sigurnosnih snaga zemalja skupine G5 Sahel te podupiranjem prekogranične suradnje i struktura regionalne suradnje, kao i doprinosom poboljšanju nacionalnih sposobnosti zemalja skupine G5 Sahel. U kontekstu misije EUCAP Sahel Mali te se aktivnosti mogu provoditi u zemljama skupine G5 Sahel. U tu svrhu misija EUCAP Sahel Mali, u okviru postojećih sredstava i sposobnosti, na zahtjev dotične zemlje te uzimajući u obzir sigurnosnu situaciju, pruža osposobljavanje, savjete i drugu posebnu potporu zemljama skupine G5 Sahel.

                           4.   Kako bi postigla svoj cilj misija EUCAP Sahel Mali djeluje u skladu sa strateškim operativnim smjernicama utvrđenima u konceptu upravljanja kriznim situacijama koji je Vijeće odobrilo 17. ožujka 2014. i razrađenima u dokumentima za operativno planiranje koje je odobrilo Vijeće, uključujući Zajednički civilno-vojni koncept operacija za regionalizaciju djelovanja u okviru ZSOP-a u Sahelu. Prije pokretanja nove aktivnosti u novoj zemlji skupine G5 Sahel, o tome se mora obavijestiti Politički i sigurnosni odbor.”

                        2.

                        U članku 14. stavku 1. dodaje se sljedeći podstavak:
                        „Financijski referentni iznos namijenjen pokrivanju izdataka povezanih s misijom EUCAP Sahel Mali u razdoblju od 1. ožujka 2019. do 14. siječnja 2021. iznosi 68 150 000,00 EUR.”

                        3.

                        Članak 14.a zamjenjuje se sljedećim:

                           „1.   U okviru misije EUCAP Sahel Mali uspostavlja se regionalna jedinica za savjetovanje i koordinaciju (RACC).

                           2.   RACC obuhvaća osoblje smješteno zajedno s misijom EUCAP Sahel Mali i stručnjake za unutarnju sigurnost i obranu koji se nalaze u delegacijama Unije u Burkini Faso, Čadu, Maliju, Mauritaniji i Nigeru. U skladu sa stavkom 7. i uzimajući u obzir sigurnosnu situaciju, RACC postupno premješta osoblje iz Bamakoa u Nouakchott.

                           3.   Ciljevi RACC-a, u bliskoj suradnji delegacijama Unije i s postojećim misijama ZSOP-a u Sahelu, jesu sljedeći:

                                       (a)

                                       doprinositi uvidu Unije u stanje u zemljama skupine G5 Sahel u pogledu potreba i nedostataka u područjima sigurnosti i obrane koji se odnose na regionalnu prekograničnu suradnju i koji se tiču izazova u području sigurnosti;

                                       (b)

                                       pružati potporu strukturama i zemljama skupine G5 Sahel s ciljem poboljšanja regionalne suradnje i operativnih sposobnosti u području obrane i sigurnosti, poštujući međunarodno pravo, ljudska prava i strateški pristup EU-a ženama, miru i sigurnosti koji je utvrđen u zaključcima Vijeća od 10. prosinca 2018.;

                                       (c)

                                       olakšavati organizaciju osposobljavanja, savjetovanja i druge posebne potpore koju misije ZSOP-a Unije u Sahelu pružaju zemljama G5 Sahel, osobito organizacija osposobljavanjâ vježbenika tih zemalja u području sigurnosti i obrane.

                           4.   Stručnjaci za unutarnju sigurnost i obranu prikupljaju informacije povezane s pitanjima sigurnosti i obrane u svojim zemljama domaćinima. Voditelju RACC-a dostavljaju takve informacije te mu, prema potrebi, daju preporuke. Propisno obavješćuju voditelja delegacije Unije u mjestu u kojem se oni nalaze.

                           5.   .Zapovjednik civilne operacije izvršava strateško zapovjedništvo i nadzor nad RACC-om, pod političkim nadzorom i strateškim vodstvom Političkog i sigurnosnog odbora te pod općom nadležnošću Visokog predstavnika Unije za vanjske poslove i sigurnosnu politiku. Odstupajući od članka 6. stavka 1., voditelj RACC-a odgovara izravno zapovjedniku civilne operacije i djeluje u skladu s uputama koje mu on daje. Voditelj RACC-a daje upute cjelokupnom osoblju RACC-a.

                           6.   Voditelj misije izvršava nadležnost nad osobljem RACC-a na temelju članka 6. stavaka 2. do 4. te članka 11., ne dovodeći u pitanje stavak 7 ovog članka.

                           7.   U okviru misije EUCAP Sahel Mali sklapaju se potrebni administrativni dogovori s delegacijama Unije u Burkini Faso, Čadu, Maliju, Mauritaniji i Nigeru u vezi s potporom koja će se pružati njezinu osoblju.
                           Tim se administrativnim dogovorima osobito:

                                       (a)

                                       osigurava da se članovima osoblja misije EUCAP Sahel Mali, osobito RACC-a, pruža logistička i sigurnosna potpora koja im je potrebna za izvršavanje njihovih zadaća;

                                       (b)

                                       predviđa da voditelji delegacija imaju nadležnost nad takvim članovima osoblja misije EUCAP Sahel Mali, osobito RACC-a, u svojim delegacijama Unije, posebno u svrhu ispunjavanja svoje obveze dužne skrbi, osiguravanja sukladnosti s primjenjivim sigurnosnim zahtjevima i doprinošenja izvršavanju disciplinskog nadzora, te da ih ti članovi osoblja propisno obavješćuju o svojim aktivnostima.

                                       (c)

                                       predviđa da voditelji delegacija trebaju osigurati da članovi osoblja misije EUCAP Sahel Mali, osobito RACC-a, kada se nalaze u delegaciji Unije, uživaju iste povlastice i imunitete kao što su oni koji su dodijeljeni osoblju u toj delegaciji Unije .”

            Članak 2.
            Ova Odluka stupa na snagu na dan donošenja.

            Sastavljeno u Bruxellesu 13. svibnja 2019..

                  Za Vijeće

                  Predsjednica

               F. MOGHERINI

            (1)  Odluka Vijeća 2014/219/ZVSP od 15. travnja 2014. o misiji ZSOP-a Europske unije u Maliju (EUCAP Sahel Mali) (SL L 113, 16.4.2014., str. 21.).

            (2)  Odluka Vijeća (ZVSP) 2019/312 od 21. veljače 2019. o izmjeni i produljenju Odluke 2014/219/ZVSP o misiji ZSOP-a Europske unije u Maliju (EUCAP Sahel Mali) (SL L 51, 22.2.2019., str. 29.).